**Qampaha** (sinh. ගම්පහ [ˈgamːpaha]; tam. கம்பஹா [[Beynəlxalq fonetik əlifba|[gam ɭpaha]]]) — Şri-Lankanın Qərb vilayətinin Qampaha dairəsinin əsas şəhəri. Şəhər Şri-Lankanın kommersiya paytaxtı Kolombonun şimal-şərqində yerləşir. Qampaha Qərb vilayətinin Kolombo, Neqombo, Kalutara, Panadura və Avissavella şəhərlərindən sonra ən böyük 6-cı şəhəridir. Qampaha şəhəri Neqombo şəhərindən sonra Qampaha dairəsinin ən böyük ikinci şəhəri hesab olunur. Şəhərin sahəsi 13 kmSuperscript text2 təşkil edir. Burada 75 hökumət institutunun ofisi yerləşir.

Etimologiya
-----------

Sinhal dilində *"Qampaha"* (ගම්පහ) *"Beş kənd"* deməkdir. Bu "beş kənd" İhalaqama, Pahalaqama, Medaqama, Pattiyaqama və Alutqamadır. Amma hazırda Pattiyaqama Qampaha şəhərinin inzibati bölgüsünə daxil edilmir və bu barədə müzakirələr gedir. Qampaha şəhərinin keçmiş adı Henaratqodadır.

Tarix
-----

1815-ci ildən əvvəl Qampaha ərazisində sıx meşə yerləşirdi. Seylonun 5-ci qubernatoru Edvard Barns Neqombo-Kolombo yolunun tikintisinə izləmək üçün etdiyi səfərdə 1825-ci ildə Qampahaya gəlmişdir. Britaniya koloniyaçıları 1864-cü ildə şəhərdə Henaratqoda dəmiryol stansiyasını (indiki Qampaha dəmiryol stansiyası) tikmişdirlər və bu stansiya şəhərin inkişaf etməsinə təkan vermişdir. Şri-Lankanın ilk kauçuk ağacı 1867-ci ildə Henaratqoda botanika bağında əkilmişdir. Britaniya 1828-ci ildə burada Moraqoda kilsəsini tikəndə Qampaha və ətraf ərazilərdə əhalinin sayı az idi. 1920-ci ildə şəhərdə 52 yolun, əsas küçənin, ictimai marketin, xəstəxananın və elektrik generatorunun tikilməsi planlaşdırılmışdır.

Demoqrafiya
-----------

2011-ci ilin statistikasına görə şəhərdə 9.889 nəfər yaşayır. 2012-ci ilin məlumatına görə isə Qampaha dairəsinin əhalisi 196.445 nəfərdir.

| Etnik qrup | Əhali |  % |
| --- | --- | --- |
| Sinhallar | 194,292 | 98.90% |
| Şri-Lanka tamilləri | 942 | 0.48% |
| Hindistan tamilləri | 205 | 0.10% |
| Larakallalar | 359 | 0.18% |
| Burqerlər | 431 | 0.22% |
| Şri-Lanka malayları | 119 | 0.06% |
| Şri-Lanka çettiləri | 17 | 0.00% |
| Baratalar | 4 | 0.00% |
| Digərləri | 76 | 0.03% |
| Cəmi | 196,445 | 100% |
|

İstinadlar
----------

1. ↑  "District Secretariat Gampaha". 2012-05-12 tarixində orijinalından arxivləşdirilib. İstifadə tarixi: 2015-11-08.
2. ↑  "A Brief Description of Gampaha Secretariat Division". Gampaha Divisional Secretariat. 2021-07-14 tarixində arxivləşdirilib. İstifadə tarixi: 2015-11-08.
3. ↑  "A6 : Population by ethnicity and district according to Divisional Secretary's Division, 2012". Census of Population & Housing, 2011. Department of Census & Statistics, Sri Lanka. 2016-11-01 tarixində arxivləşdirilib. İstifadə tarixi: 2015-11-08.

Xarici keçidlər
---------------


Vikianbarda ***Qampaha*** ilə əlaqəli mediafayllar var.  

* MSN Map - elevation = 14m[*ölü keçid*]
* Detailed map of Gampaha and Sri Lanka

|  |  | Uduqampola |  |  |
| Qanemulla |  | Yakkala |
| 

|  |  |  |
| --- | --- | --- |
| West |   **Qampaha**   | East |

 |
|  |
|  | Belummahara |  |

| ⛭ Şri-Lanka şəhərlərinin siyahısı |
| --- |
| Paytaxtlar | Kolombo (de fakto) | Şri Cayavardenepura Kotte (de yure) |
| Digər şəhərlər | Akkaraypattu | Anuradhapura | Trinkomali | Jafna | Kandi | Polonnaruva | Qalle | Qampaha | Battikaloa | Boralesqamuva | Dambulla | Nuvara-Eliya | Neqombo | Kuruneqala | Kaduvela | Kalmunay | Badulla |  Dehivala Manut Laviniya | Moratuva | Matara | Matale | Mahaqarama | Ratnapura | Hambantota |